Legal Document

Category: 45

Text:
Υποχρεώσεις Εφοπλιστών ή Πλοιοκτητών και Ναυτικών Πρακτόρων.Υποχρεώσεις εφοπλιστών και πλοιοκτητών. Ο Εφοπλιστής ή Πλοιοκτήτης επιβατηγού πλοίου, που είναι δρομολογημένο για την εξυπηρέτηση των, κατά το άρθρο 170 του Ν.Δ. 187/73 (ΦΕΚ 261/Α/), δρομολογιακών γραμμών, υποχρεούται όπως:. Λαμβάνει τα αναγκαία μέτρα για την αποτροπή έκδοσης υπεράριθμων εισιτηρίων επιβατών ή και αποδείξεων μεταφοράς οχημάτων, ευθυνόμενος, σε περιπτώσεις διαπιστώσεως παραβάσεων, αλληλεγγύως με τον, απ αυτόν, οριζόμενο υπεύθυνο κατά λιμένα ναυτικό πράκτορα και τα τρίτα πρόσωπα που ασκούν νόμιμα πρακτορεία και έχουν δικαίωμα έκδοσης εισιτηρίων επιβατών ή και αποδείξεων μεταφοράς οχημάτων κατά τη διαδικασία που ορίζεται από το άρθρο 11 του Π.Δ. 229/95 (ΦΕΚ 130/Α). Λαμβάνει τα αναγκαία μέτρα για την αποτροπή επιβίβασης, παραλαβής και μεταφοράς υπεράριθμων επιβατών, ευθυνόμενος, σε περιπτώσεις διαπιστώσεως παραβάσεων, αλληλεγγύως με τον πλοίαρχο του πλοίου Κατανέμει, στους υπεύθυνους ναυτικούς πράκτορες των λιμένων προσέγγισης του πλοίου του, τον αριθμό των οχημάτων κατά κατηγορία (Φ/Γ-Ε.ΙΧ), σύμφωνα με τις ισχύουσες διατάξεις των Κανονισμών Λιμένα, καθώς και τον αριθμό των επιβατών κατά θέσεις, ημερινών και νυκτερινών πλόων, χειμερινής και θερινής περιόδου, σύμφωνα με το οικείο πιστοποιητικό του πλοίου, μέχρι της συμπλήρωσης των οποίων (αριθμών) ο υπεύθυνος κατά λιμένα ναυτικός πράκτορας επιτρέπεται να εκδίδει αποδείξεις μεταφοράς οχημάτων και εισιτήρια επιβατών αντίστοιχα. Περί της κατά τα ανωτέρω κατανομής ενημερώνει εγγράφως όλες τις Λιμενικές Αρχές προσέγγισης του πλοίου. Η ενημέρωση γίνεται κατά ενιαίο τρόπο έτσι ώστε οι οικείες Λιμενικές Αρχές να γνωρίζουν όλα τα στοιχεία κατανομής τόσον του λιμένα τους όσον και των άλλων λιμένων προσέγγισης του πλοίου. Τυχόν αλλαγή ή μεταβολή των στοιχείων κατανομής επιβατών ή οχημάτων πρέπει να γνωστοποιείται έγκαιρα τόσον στους υπεύθυνους κατά λιμένα ναυτικούς πράκτορες όσον και στις οικείες Λιμενικές Αρχές. Πλέον των οριζόμενων στην προηγούμενη παράγραφο, ο εφοπλιστής ή πλοιοκτήτης δρομολογημένου επιβατηγού πλοίου σε κύριες ή δευτερεύουσες δρομολογιακές γραμμές, όπως αυτές καθορίζονται από το Π.Δ. 814/74 (ΦΕΚ 359/Α), υποχρεούται μέχρι την 31.3.1996 να έχει εφοδιασθεί με ηλεκτρονικό σύστημα κράτησης θέσεων και μηχανογραφικής έκδοσης εισιτηρίων επιβατών και αποδείξεων μεταφοράς οχημάτων. Η έκδοση και διάθεση, από την παραπάνω ημερομηνία, στο κοινό εισιτηρίων επιβατών και αποδείξεων μεταφοράς οχημάτων από τους υπεύθυνους κατά λιμένα ναυτικούς πράκτορες επιτρέπεται μόνο εφόσον τα άτομα αυτά έχουν πρόσβαση/σύνδεση με το, κατά τα ανωτέρω, ηλεκτρονικό σύστημα.Τροποποίηση διατάξεων του Π.Δ. 229/95 (ΦΕΚ 130/Α) Η τελευταία πρόταση της παραγράφου 6 του άρθρου 3 αντικαθίσταται ως ακολούθως: Η προσφυγή αναστέλλει την εκτέλεση της απόφασης πλην της περίπτωσης έκδοσης υπεράριθμων εισιτηρίων Το άρθρο 10 αντικαθίσταται ως ακολούθως: 10 υποχρεώσεις ναυτικού πράκτορα επιβατηγών και οχηματαγωγών πλοίων. 1 Ο υπεύθυνος σε κάθε λιμένα, ναυτικός πράκτορας επιβατηγών και οχηματαγωγών πλοίων είναι υποχρεωμένος όπως 1 Εκδίδει εισιτήρια επιβατών εντός του αριθμού του Πρωτοκόλλου Γενικής Επιθεώρησης (Π.Γ.Ε.), καταθέσεις ή του Πιστοποιητικού Ασφαλείας του πλοίου Προκειμένου για ενδιάμεσους λιμένες προσέγγισης του πλοίου εκδίδει εισιτήρια εντός του αριθμού, κατά θέσεις, που του διατέθηκε από τον πλοιοκτήτη ή εφοπλιστή και σε κάθε περίπτωση πρέπει να λαμβάνει έγκαιρα υπόψη τον αριθμό των επιβαινόντων στο πλοίο. 2 Εξασφαλίζει κλίνη για τους επιβάτες όπου από τις ισχύουσες διατάξεις επιβάλλεται. 3 Εκδίδει αποδείξεις μεταφοράς οχημάτων εντός του αριθμού της μεταφορικής ικανότητας του πλοίου Προκειμένου για ενδιάμεσους λιμένες προσέγγισης πλοίου, εκδίδει αποδείξεις εντός του αριθμού που του διατέθηκε από τον πλοιοκτήτη ή εφοπλιστή και σε κάθε περίπτωση πρέπει να λαμβάνει έγκαιρα υπόψη τον αριθμό των οχημάτων που μεταφέρονται με το πλοίο. 4 Εκδίδει εισιτήρια επιβατών ή και αποδείξεις μεταφοράς οχημάτων σφραγισμένα με την υπηρεσιακή σφραγίδα της Λιμενικής Αρχής όταν κατά την κρίση της, ιδιαίτερα στις περιόδους αυξημένης κίνησης, θεωρείται αυτό αναγκαίο. 5 Εκδίδει εισιτήρια επιβατών ή και αποδείξεις μεταφοράς οχημάτων σε οποιοδήποτε πρόσωπο, εφόσον διαπιστώνει ότι δεν έχει συμπληρωθεί ο επιτρεπόμενος αριθμός Άρνηση έκδοσής τους δικαιολογείται μόνο όταν αποδεδειγμένα πρόκειται για πρόσωπο που είναι επικίνδυνο είτε για την ασφάλεια του πλοίου είτε για τη ζωή, υγεία, ασφάλεια και ησυχία των επιβαινόντων. 6 Συμπληρώνει όλα τα στοιχεία που αναγράφονται στα εισιτήρια επιβατών και στις αποδείξεις μεταφοράς οχημάτων, ο τύπος των οποίων καθορίζεται στο «ΠΑΡΑΡΤΗΜΑ Α», που παρατίθεται στο τέλος του παρόντος. 7 Σφραγίζει τα εισιτήρια επιβατών ή και τις αποδείξεις μεταφοράς οχημάτων που εκδίδει, με τη σφραγίδα του πρακτορείου. 8 Τηρεί τις ισχύουσες κάθε φορά διατάξεις που αφορούν την ασφάλιση των επιβατών και οχημάτων κατά τη μεταφορά τους με τα πλοία καθώς και τις διατάξεις που αφορούν την είσπραξη και απόδοση υπέρ τρίτων επιβαρύνσεων (Φ.Π.Α., Λιμενικά Τέλη κ.λ.π.). 9 Τηρεί τις ισχύουσες διατάξεις που αφορούν τη συμπλήρωση και υποβολή στις Λιμενικές Αρχές των στατιστικών στοιχείων κίνησης επιβατών και οχημάτων. 10 Παρέχει κάθε στοιχείο, που θα τους ζητηθεί από το Υπουργείο Εμπορικής Ναυτιλίας ή τη Λιμενική Αρχή σχετικά με τα θέματα που ρυθμίζονται από το Διάταγμα αυτό. 2 Τα εκδιδόμενα εισιτήρια επιβατών είναι ονομαστικά και ατομικά Έκδοση ομαδικού εισιτηρίου επιβατών μέχρι πενήντα (50) ατόμων επιτρέπεται μόνον εφόσον συνοδεύεται με ονομαστική κατάσταση των προς επιβίβαση ατόμων και αναγράφονται επ αυτού, εκτός των άλλων προβλεπομένων για τα ατομικά εισιτήρια στοιχείων, ο συνολικός καθαρός ναύλος και οι συνολικές, υπέρ τρίτων, νόμιμες επιβαρύνσεις . Η παράγραφος 1 του άρθρου 11 αντικαθίσταται ως ακολούθως: 1 Επιτρέπεται στον υπεύθυνο σε κάθε λιμένα ναυτικό πράκτορα όπως, μετά από έγγραφη συγκατάθεση τόσον του ίδιου όσο και του πλοιοκτήτη ή εφοπλιστή ή του νόμιμου εκπροσώπου τους, διαθέτει στο κοινό εισιτήρια επιβατών ή και αποδείξεις μεταφοράς οχημάτων μέσω τρίτων προσώπων (υποπράκτορες) που ασκούν νόμιμα πρακτορεία, ευθυνομένων αλληλεγγύως με αυτόν (ναυτικό πράκτορα) για κάθε παράβαση των διατάξεων του προηγούμενου άρθρου 10 Οι υποπράκτορες επιτρέπεται να εκδίδουν εισιτήρια επιβατών ή και αποδείξεις μεταφοράς οχημάτων μόνον εφόσον αποδεδειγμένα έχουν εξασφαλίσει την ύπαρξη θέσης, μέσω του ηλεκτρονικού συστήματος κράτησης θέσεων, από τον υπεύθυνο ναυτικό πράκτορα του λιμένα επιβίβασης ή φόρτωσης του οχήματος, αντίστοιχα Η παράγραφος 4 του άρθρου 11 αντικαθίσταται ως ακολούθως: 4 Θεωρείται ότι ασκούν νόμιμα πρακτορεία οι ακόλουθες κατηγορίες προσώπων, φυσικών ή νομικών 1 Οι ναυτικοί πράκτορες άλλων πλοίων καθώς και οι υπεύθυνοι ναυτικοί πράκτορες του ίδιου πλοίου άλλων λιμένων. 2 Οι τουριστικοί πράκτορες που είναι εφοδιασμένοι, από τον Ε.Ο.Τ., με άδεια Γενικού ή Εσωτερικού Τουρισμού και 3 Οι ναυλομεσίτες που είναι εφοδιασμένοι με την αντίστοιχη άδεια .Κυρώσεις Στους παραβάτες του παρόντος επιβάλλονται οι ποινές που προβλέπονται από το άρθρο 180 του Ν.Δ. 187/73 (ΦΕΚ 261/Α).Έναρξη ισχύος Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Εμπορικής Ναυτιλίας αναθέτουμε τη δημοσίευση και εκτέλεση του παρόντος Διατάγματος.